== Slaget ved Kadesh ==
I ca. 1274 f.kr. stod [[slaget ved Kadesh]] mellem de angribende egypterne under [[Ramses 2.|Ramses II]] og hittiterriget under [[Muwatalli II]] som forsvarede byen [[Kadesh]] på [[Orontes floden]], tæt på søen [[Homs]] på vore dages Syrisk-libanesiske grænse. Slaget kendes fra detaljerede beskrivelser i de egyptiske kilder, og regnes for det første velbeskrevne slag i historien. Slaget var primært et stridsvognsslag, og involverede måske op til 6,000 stridsvogne. <ref name="Eggenberger">{{cite book|title=An Encyclopedia of Battles|url=https://archive.org/details/encyclopediaofba00egge|first=David|last=Eggenberger|year=1985|publisher=Dover Publications|page=[https://archive.org/details/encyclopediaofba00egge/page/214 214]}}</ref> Egypterne havde udviklet en ny og lettere, mere manøvredygtig stridsvogn, som viste sig at være de tunge hittitiske tremandsvogne overlegen. Hittiterne overrumplede dog først Ramses IIs styrker som var uforberedte, men blev selv overrumplede da de var i gang med at hærge fjendens lejr, og måtte flygte tilbage over floden. Der var således ingen vinder af slaget, men Kadesh faldt ikke i egypternes hænder - og både egyptere og hittitter beskrev slaget som en sejr. Femten år senere sluttedes en endelig fred imellem egypterne og hittiterne, og traktaten som beskriver fredens betingelser kendes både fra egyptiske og hittitiske kilder.
Samfund Historie Civilisationer